|  |  |  |  |  |  |
| --- | --- | --- | --- | --- | --- |
| **Århus Ungdommens Fællesråd**  Styrelsesmøde  Referat | | | | | |
| **Tidspunkt** | 8. marts  18.30-21.00 | | | **Sted** | ÅUF  N. J. Fjords Gade 2K |
|  | | | | | |
| **Indbudte** | Afbud | Tilstede | Ikke til stede | Navn | |
|  | x |  | Cecilie Hansen, formand | |
|  | x |  | Nina F. Hansen, næstformand | |
|  | x |  | William Holm Barreth, kasserer | |
|  | x |  | Rune Kløve Unge, børne- og ungdomskorps | |
|  | x |  | Camilla Bruhn, politiske | |
|  | x |  | Nicolai Davies, religiøse | |
|  | x |  | Marten Appel, mellemfolkelige og internationale | |
|  | x |  | Tobias Wisby Tobiassen, øvrige suppleant | |
|  | x |  | Sara Springborg, sekretariatsleder | |
| **Bilag** | 0.2 Forretningsorden  0.3 Møde- og handleplan  1.3 Orientering fra sekretariatet – udleveres på mødet  2.2 Opsamling fremtidens ÅUF  2.3 Oplæg om samarbejde med byrådet  2.4 ÅUF’s ideer til Folkemødet  3.1 Retningslinjer for udgifter | | | | |

Mødet indledtes med en præsentationsrunde.

1. **Formalia**
   1. **Godkendelse af dagsorden**

Indstilling:

Styrelsen godkender altid formelt dagsordenen inden starten af mødet.

Referat:

Dagsorden blev godkendt uden ændringer

* 1. **Vedtagelse af forretningsorden - BILAG**

Indstilling:

Styrelsen vedtager en forretningsorden, som fungerer som spilleregler for styrelsesarbejdet. Styrelsen har mulighed for at ændre i forretningsordenen senere. Forslaget er baseret på forretningsordenen fra sidste år.

Referat:

Forretningsordenen blev godkendt uden ændringer efter debat om §4,2 om styrelsens beslutninger ved stemmelighed.

* 1. **Vedtagelse af møde- og handleplan - BILAG**

Indstilling:

Styrelsen mødes ca. 10 gange i året. Møderne for resten af året foreslås lagt som beskrevet i vedlagte møde- og handleplan for gennemførslen af arbejdsprogrammet.

Styrelsen fastlægger mødedatoer.  
Styrelsen brainstormer forslag til drøftelsespunkter og fordeler emnerne.

Styrelsen har de seneste par år haft stor glæde af en opstartsweekend med drøftelser af arbejdsprogram, budget og ryste-sammen. I år har det været svært at lægge en weekend. Styrelsen beslutter om der kan lægges en opstartsdag den 29. april (NB Bededag), 19. maj, 21. maj (NB Pinse) eller weekend 9.-10. juni.

Referat:

Plan for styrelsens møder i foråret: 12. april kl. 16.30-20.00, 11. juni kl. 16:30

Styrelsesseminar bliver 29. april (Camilla kan til kl. 15:30) eller 21. maj i Aarhus.

Fordeling af orienteringspunkt mellem grupperingsrepræsentanter blev uddelegeret til FU.

Ideer til drøftelsespunkter det kommende år (FU fordeler på møderne):

* Hvad kan vi tilbyde nystartede foreninger i ÅUF for at hjælpe med stabilitet og levedygtighed?
* Hvordan kan ÅUF hjælpe foreningerne til at blive en del af frivillighovedstaden?
* Hvordan skal ÅUF markere sig i det kommende år og hvilke kanaler skal vi bruge?
* Hvad er styrkerne og svaghederne ved ÅUF?
* Hvordan sikrer ÅUF større sammenhængskraft i grupperingerne Øvrige, Mellemfolkelige, og Religiøse?

1. **Orientering**
   1. **Orientering: Grupperinger**

Indstilling:

Dette orienteringspunkt giver de enkelte styrelsesmedlemmer mulighed for at orientere om nyt fra deres grupperinger.

Styrelsen fordeler orienteringspunkter på mødeplanen.

Alle grupperingsrepræsentanter har mulighed for at orientere om nyt.

Referat:

*Religiøse:* KFUM og KFUK har i denne uge startet Aarhus Børnehøjskolen med stor tilslutning og mediedækning. Helligåndskirken har to torsdagsklubber for to aldersgrupper, som laver alle mulige aktiviteter. Hvert år er ca. 60 børn på sommerlejr ved Oddesund.

*PUS:* Er ved at arrangere tværpolitisk ølsmagning.

*Korps:* Har lavet aftale med Tivoli Friheden, hvor der bliver stort tværkorpsligt arrangement d. 15.-16. september.

*Øvrige:* Einherjerne vil gerne invitere alle i medlemsforeningerne til at prøve rollespil. Det er hver første søndag i måneden. Bare mød op.

* 1. **Orientering: Formand/FU**

Indstilling:

Dette orienteringspunkt giver formanden mulighed for at orientere om nyt siden sidste møde, der relaterer sig til formands- og FU-arbejdet.

På dette møde orienteres om: møde med ny programleder i Frivillighovedstaden, William og Cecilie deltager i workshop om udvikling af nye velfærdsmål 12/3,

Referat:

ÅUF er blevet opfordret til at sende input til udtalelse til Byrådet vedr. Projekt Frivillig. Cecilie og Sara samler erfaringerne sammen (spørg gerne Nina og Rune) og sender vores input til MKB. Styrelsen vil gerne arbejde for at der fortsat bliver fokus på foreningslivet på ungdomsuddannelserne.

* 1. **Orientering fra sekretariatet - BILAG**

Indstilling:

Dette orienteringspunkt giver sekretariatslederen mulighed for at orientere om nyt siden sidste møde.

Referat:

Sara orienterede om arbejdet med Frivillighovedstaden, Børne- og ungebyrådet, repræsentationer i kommunale projekter og nyt fra medlemsforeninger.

1. **Ledelse**
   1. **Drøftelse: Evaluering og opsamling på Årsmødet**

Indstilling:

Styrelsen evaluerer Årsmødet.

Det dirigentgodkendte referat rundsendes til styrelsen.

Referat:

* Det er ikke nødvendigt at printe årsmødemappen. Spar på papiret.
* Vi skal have afklaret valgbarhed på opfordring af dirigenterne. Det er lagt ind i handlingsplanen. Vi skal også overveje, om det skal formaliseres, hvordan afstemningen i grupperingerne foregår. Et forslag kunne være at ved stemmelighed tælles en stemme pr. forening. Punktet tages op sammen med drøftelsen om valgbarhed på et kommende styrelsesmøde.
* PUS: delegerede vil gerne have øl på bordene fra starten af mødet.
* Ellers stor ros for Årsmødet. Flere fortalte om nye samarbejdsmuligheder, som opstod gennem snakken ved bordene.
  1. **Drøftelse og beslutning: Strategiproces AP#8 - BILAG**

Indstilling:

Arbejdsprograminitiativet er en gentagelse fra sidste år, da vi måtte udskyde, og derfor er vedlagt et bilag der samler op på processen og rammesætter drøftelsen på styrelsesmødet.

Styrelsen vedtager proces for udvikling af strategi.

Styrelsen beslutter hvad der skal fokuseres på i interessentmappingen. Styrelsen beslutter at ansætte en studentermedhjælper på timebasis til at lave interviews.

Styrelsen drøfter om processen skal indeholde ændringer der kræver vedtægtsændringer.

Styrelsen nedsætter en arbejdsgruppe, der i samarbejde med sekretariatet har ansvar for processen.

Referat:

Styrelsen vedtog den foreslåede proces og godkendte at der ansættes en studentermedhjælp til at foretage interviews af ÅUFs interessenter.

Styrelsen besluttede, at der nedsættes en arbejdsgruppe, som går videre med processen – herunder også eventuelle vedtægtsændringer. Arbejdsgruppen består af Camilla, William, Nina, Rune og Sara.

Input til hvem vi skal snakke med i interessentanalyse – ud over dem der er oplistet i bilaget:

* Byrådet og kulturudvalget
* UngiAarhus Nord
* Skoler som ÅUF har samarbejdet med.
* Kvindemuseet
* ULF-portalen
* Medlemsforeninger der har brugt ÅUF til rådgivning, projekter eller lign.
* Ungdomsuddannelser og foreninger der var med i Stem Ungt-kampagnen

Hvad vil vi gerne have viden om:

* Hvad kan vi gøre for at hjælpe jer bedre.
* Hvad mener I er ÅUFs formål?
* Hvad er ÅUFs vigtigste opgave?
  1. **Drøftelse: Samarbejde med byrådet AP#4 - BILAG**

Indstilling:

Styrelsen drøfter og beslutter 1) hvad vi gerne vil opnå med samarbejdet med byrådspolitikerne, 2) hvad de vigtigste historier at kommunikere er, 3) hvordan vi vil opnå disse.

Styrelsen nedsætter hvis nødvendigt en arbejdsgruppe, der kan gå videre med styrelsens beslutninger i samarbejde med sekretariatet.

Referat:

Status er at alle byrådsmedlemmer har fået velkomstbrev fra ÅUF i februar. Sekretariatet går videre med at invitere til dialog med medlemmer af kulturudvalget og lægge rammerne fast for en studietur. Derefter kommer styrelsen med input til programmet for studieturen. Nina deltager gerne i organiseringen af studieturen.

* 1. **Drøftelse: Folkemøde om Frivillighed AP#3 - BILAG**

Indstilling:

ÅUF er i efteråret indgået i en styregruppe for Frivillighovedstadens Folkemøde, som afholdes den 21.-23. september. I styregruppen er desuden: Frivillighovedstadens sekretariatet (som har projektledelsen), FO Aarhus, DGI Østjylland, Ældresagen, Frivilligcenter Aarhus og Frivilligcenter for seniorer. Der er netop ansat en projektleder til Folkemødet efter en pause pga skifte af programleder. Derfor skal ÅUF være skarp på at byde ind med ønsker og forventninger nu.

Styrelsen drøfter FU’s oplæg til ÅUF’s ideer til Folkemødet. Sara supplerer med seneste nyt.

Styrelsen tager til efterretning af der er afsendt ansøgning til aktivitetspuljen i Sport og Fritid.

Referat:

Styrelsen tog orienteringen til efterretningen og bakker fortsat op om at ÅUF indgår samarbejdsaftale med Frivillighovedstaden om Folkemødet d. 21.-23. september.

Så snart organiseringen er på plads formidles mulighederne for at deltage til medlemsforeningerne via alle vores kanaler.

* 1. **Beslutning: Arbejdsgruppe jubilæum AP#6**

Indstilling:

ÅUF skal fejre sit jubilæum med en facebookkampagne efter konceptet ”throwback Thursday”. Styrelsen nedsætter en arbejdsgruppe, der har ansvar for kampagnen.

Referat:

Styrelsen nedsatte arbejdsgruppe med Nina og Rune.

1. **Økonomi**
   1. **Retningslinjer for udgifter - BILAG**

Indstilling:

ÅUF har et sæt retningslinjer for brug af penge til f.eks. mødeforplejning og gaver. Styrelsen godkender retningslinjerne hvert år efter Årsmødet.

Referat:

Styrelsen godkendte retningslinjerne uden ændringer.

* 1. **Beslutning: Kontingentrestancer**

Indstilling:

På Årsmødet manglede 1 forening at betale kontingent for 2018. Årsmødet bemyndigede styrelsen til at sætte ny dato. FU foreslår, at styrelsen sætter deadline til 30. juni.

Referat:

Styrelsen godkendte den indstillede dato.

1. **Eventuelt**

* Der er en fejl visning på hjemmesiden.

**Kommende datoer:**

Styrelsesmøde 12. april kl. 16.30

Styrelsesmøde 11. juni kl. 16.30

**Kommende sager:**

fremgår af møde- og handleplanen.